Danko, Andrej, predseda NR SR (2016-10-26):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem že nik, uzatváram možnosť prihlásenie do rozpravy ústne. Vyhlasujem všeobecnú rozpravu za skončenú. (Reakcie z pléna.) Prepáčte, pán poslanec, ja ospravedlňujem sa, ale naozaj ja som sledoval tabuľu, veci a nemôžem sledovať plénum. Takže, ak dovolíte, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajca? Nie. Prerušujem rokovanie o tomto bode programu. Mal by nasledovať návrh poslanca Martina Fecka, bod bol vzatý späť. Tento bod je preložený na budúcu schôdzu, predkladateľ je PN. Pokračujeme v prvom čítaní o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Návrh zákona má tlač 270, návrh na jeho pridelenie na prerokovanie výborom je v rozhodnutí č. 273. Dávam slovo poslancovi Igorovi Matovičovi. Vzhľadom na uvedené, že pán Igor Matovič nie je v sále, presúvame predmetný bod na záver rokovania. Ďalším bodom rokovania je prvé čítanie o návrhu skupiny poslancov na vydanie zákona, ktorý by som mal dať uviesť zase pani poslankyni Veronike Remišovej. Konštatujem, že tak isto nie je v sále a nemáme ani avizovaný dôvod. Presúvam tento bod programu na záver. Nasledujúcim bodom programu je prvé čítanie o návrhu poslancov Jána Budaja, Viery Dubačovej a Ota Žarnaya na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov. Návrh zákona má parlamentnú tlač 283, návrh na jeho pridelenie na prerokovanie výborom je v rozhodnutí č. 286. Dávam slovo poslancovi Jánovi Budajovi, aby návrh zákona uviedol. Poprosím vás, pán poslanec, len znova tu nie je pán poslanec Matovič, ktorý by mal byť teraz, keď pozerám ďalej, spravodajca. (Reakcia navrhovateľa, krátke čakanie na spravodajcu.) Pán poslanec, pri všetkej úcte, prepáčte, presúvam tento bod programu na záver. Mal by nasledovať návrh skupiny poslancov na vydanie zákona, kde by malo byť udelené slovo znova pani poslankyni Veronike Remišovej. Konštatujem, že nie je v sále. Aj tento bod programu presúvame na záver. Návrh poslancov Eriky Jurinovej, Gábora Grendela, Sone Gaborčákovej, Silvie Shahzad a Anny Verešovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Návrh zákona má tlač 275, návrh na jeho pridelenie na prerokovanie výborom je v rozhodnutí č. 278. Dávam slovo poslankyni Erike Jurinovej. Konštatujem, že v sále znova nie je ani poslankyňa Erika Jurinová. Presúvam na záver. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je uverejnený ako tlač 276, návrh na jeho pridelenie na prerokovanie výborom je v rozhodnutí č. 279. Dávam slovo poslankyni Erike Jurinovej. Nech sa páči, pani poslankyňa, prosím vás, aby ste za skupinu poslancov návrh zákona uviedla. Prosím vás, pani poslankyňa, môžte? Peňažné príspevky. Áno?